Etter beregninger utført av United States Geological Survey (USGS) hadde jordskjelvet en styrke av 6,4 M på momentmagnitudeskalaen. Kort etter jordskjelvet ble det meldt om skader i byen Tainan. Minst åtte høyhus knakk over ende eller ble rasert, deriblant en 16-etasjes boligblokk i bydistriktet Yongkang. Tretti timer etter skjelvet hadde antallet døde personer kommet opp til 27 og cirka 120 personer var ntert som fortsatt savnet. Jordskjelvet førte til en del strømbrudd i Tainan og i den enda større byen Kaohsiung og trafikken på Taiwans høyhastighetstog var tidvis innstilt.